
KLASA: 601-01/25-01/02	
URBROJ: 2196-8-01/01-25-01	
Bogdanovci, 17.02.2025. godine

Na temelju članka 35. stavka 1. točke 6. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22) i članka 29. Statuta Općine Bogdanovci („Službeni vjesnik“ Vukovarsko-srijemske županije broj 4/21 i 21/22), Općinsko vijeće Općine Bogdanovci na 48. sjednici održanoj 17.02. 2025. godine donosi

ODLUKU
o mjerilima za naplatu usluga predškolskih ustanova
za djecu s područja Općine Bogdanovci

Članak 1.
Ovom Odlukom se utvrđuju mjerila za naplatu usluga predškolskih ustanova (u daljnjem tekstu: Dječji vrtići) za oba roditelja/skrbnika (u daljnjem tekstu: korisnika usluga) s prebivalištem na području Općine Bogdanovci.

Članak 2.
Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

Članak 3.
Vrtić obavlja usluge predškolskog odgoja i obrazovanja te skrbi o djeci predškolske dobi ostvarivanjem sljedećih programa:

- redoviti cjelodnevni programi njege, odgoja i obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,

- programi javnih potreba (programi za djecu pripadnike nacionalnih manjina, djecu s teškoćama, darovitu djecu, djecu u godini prije polaska u osnovnu školu - predškola),

- programi za darovitu djecu predškolske dobi,

- posebni/kraći programi (rano učenje stranih jezika i drugi programi umjetničkog, kulturnog, vjerskog i sportskog sadržaja, kraći program rada s darovitom djecom) prema posebnim interesima i potrebama djece.

Članak 4.
S obzirom na trajanje i namjenu roditelji/korisnici/skrbnici mogu upisati dijete u sljedeće programe:
- redoviti 10-satni program odgojno-obrazovnog rada za djecu rane i predškolske dobi,

- redoviti 6-satni program odgojno-obrazovnog rada za djecu rane i predškolske dobi – s ručkom,

- redoviti 6-satni program odgojno-obrazovnog rada za djecu rane i predškolske dobi – bez ručka,
- obvezni program predškole,

- program odgojno-obrazovnog rada i inkluzije za djecu s teškoćama u razvoju rane i predškolske dobi,

- kraći verificirani program različitog trajanja i namjene prema potrebama i interesima djece i roditelja.

Članak 5.
Redoviti programi odgojno-obrazovnog rada za djecu rane i predškolske dobi besplatni su za slijedeće kategorije korisnika usluga:
- oba roditelja/skrbnika koji imaju prebivalište na području Općine Bogdanovci,

- samohranog roditelja/skrbnika koji ima prebivalište na području Općine Bogdanovci, uz potrebnu dokumentaciju koja dokazuje samohranost, 

- roditelja/skrbnika koji ima prebivalište na području Općine Bogdanovci, u slučaju da je jednom roditelju oduzeto pravo na roditeljsku skrb ili poslovna sposobnost, uz dostavu dokaza,

- razvedenog roditelja/skrbnika koji ima prebivalište na području Općine Bogdanovci, uz dostavu dokaza o razvodu braka, 

- roditelja/skrbnika koji ima prebivalište na području Općine Bogdanovci, u slučaju da drugi roditelj/skrbnik nema hrvatsko državljanstvo, a podnio je zahtjev za stjecanje istog,

- roditelja/skrbnika koji ostvaruje pravo na privremeni smještaj u kriznim situacijama na području Općine Bogdanovci, prema članku 112. stavku 1. Zakona o socijalnoj skrbi, kao žrtva obiteljskog nasilja, uz dostavu dokaza,

- djecu smještenu u udomiteljske obitelji na području Općine Bogdanovci, uz dostavu dokaza.


[bookmark: _Hlk188012437][bookmark: _Hlk188017829]Članak 6.
Korisnici usluga koji ne udovoljavaju uvjetima iz članka 5. ove Odluke plaćaju punu ekonomsku cijenu programa.
Djeca i korisnik usluga s prebivalištem na području Općine Bogdanovci ne sudjeluju u cijeni realizacije programa predškole i on je za njih besplatan. 
Djeca i korisnik usluga Dječjih vrtića koji nemaju prebivalište na području Općine Bogdanovci plaćaju punu ekonomsku cijenu usluga Dječjih vrtića za programe iz članka 4. ove Odluke. 
Upravno vijeća vrtića u Pravilniku o upisu djece može predvidjeti iznimke od stavka 3. ovog članka. 



Članak 7.
Općina Bogdanovci se obvezuje na zahtjev Dječjeg vrtića Vukovar 1 podmirivati razliku u troškovima plaća, materijalnih prava zaposlenika, prehrane djece, te ostalih rashoda (troškovi režija i održavanja) koja se nije podmirila iz utvrđene ekonomske cijene boravka djece u predškolskoj ustanovi.  

Članak 8.

U Područnim objektima Bogdanovci i Petrovci osiguran je cjeloviti 10 - satni program boravka djece koji financira Općina Bogdanovci sukladno članku 5. ove Odluke. Prijavom i upisom djeteta u dječji vrtić, prvenstvo se popunjavaju Područni objekti sa korisnicima - djecom iz mjesta svog prebivališta i to do popunjavanja maksimalnog kapaciteta Područnog objekta. Nakon toga, popunjava se kapacitet Dječjeg vrtića I. Vukovar.
Ukoliko se maksimalno popuni kapacitet Područnog objekta i kapacitet Dječjeg vrtića I. Vukovar, roditelji djecu upisuju u druge dječje vrtiće te se njihov boravak financira sukladno članku 5. ove Odluke.
Ukoliko nije popunjen maksimalni kapacitet Područnog objekta u mjestu prebivališta i kapacitet Dječjeg vrtića I. Vukovar, a roditelji upišu dijete u dječji vrtić izvan Općine Bogdanovci, odnosno ne upiše u Dječji vrtić I. Vukovar, Općina Bogdanovci neće financirati cijenu boravka djece u vrtiću te će roditelji plaćati punu ekonomsku cijenu usluge dječjeg vrtića za programe koje pohađaju.
Odredbe ovog članka se ne odnose na korisnike iz naselja Svinjarevci.
Odredbe ovog članka ne odnose se na djecu jasličke dobi s područja Općine Bogdanovci.
	
Članak 9.
Dječji vrtići u skladu s odredbama ove Odluke s korisnicima usluga zaključuje ugovor u kojemu se definiraju prava i obveze ugovornih strana, a naročito program koji polazi dijete te prava i obveze ugovornih strana u slučaju nepridržavanja odredbi ugovora. Ukoliko dijete korisnika usluga koristi koji od dodatnih verificiranih kraćih programa u sklopu ili izvan redovitog programa korisnik će  takav odnos odrediti s posebnim Ugovorom kojim se regulira vrsta i trajanje programa te međusobna prava i obveze korisnika usluga i Dječjeg vrtića. 
Dječji vrtić može ispisati dijete korisnika usluga ukoliko izostane neopravdano duže od 60 dana. 
Dječji vrtić može ispisati dijete korisnika usluga koji se ne pridržava ugovornih obveza. 
Odluku o ispisu djeteta donosi ravnatelj. 



[bookmark: _Hlk189468294]Članak 10.
Ovom Odlukom, a sukladno proračunskim sredstvima i broju djece koja pohađaju vrtiće, ovlašćuje se  općinski načelnik Općine Bogdanovci za donošenje Odluka o visini ekonomske cijene. 

Predškolske ustanove dužne su svaki mjesec izvijestiti Jedinstveni upravni odjel Općine Bogdanovci o broju djece koja koriste usluge vrtića.

Članak 11.
[bookmark: _Hlk188012583]Stupanjem na snagu ove Odluke prestaje važiti Odluka o mjerilima za naplatu usluga predškolskih ustanova za djecu s područja Općine Bogdanovci („Službeni vjesnik“ Vukovarsko-srijemske županije broj 22/24).

Članak 12.
[bookmark: _Hlk188012630]Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije, a primjenjuje se od 01.03. 2025. godine. 

Predsjednica Općinskog vijeća
                                                                      Anamarija Savić Bajac, bacc.admin.publ.

